
EXPUNERE DE MOTIVE

1.
Contextul propunerii

· Motivele și obiectivele propunerii

a) Prelungirea unei cofinanțări majorate pentru statele membre care sunt amenințate de dificultăți grave în ceea ce privește stabilitatea lor financiară

Criza financiară și economică persistentă exercită presiuni asupra resurselor financiare naționale, pe măsură ce statele membre urmăresc politicile de consolidare fiscală care se impun. În acest context, asigurarea executării în bune condiții a programelor de coeziune este deosebit de importantă pentru investițiile în creșterea economică și crearea de locuri de muncă. 

Executarea programelor este adeseori dificilă, nu în ultimul rând din cauza problemelor în materie de lichidități generate de consolidarea fiscală. Acesta este mai ales cazul statelor membre care au fost cele mai afectate de criză și care au primit asistență financiară în cadrul unui program de ajustare. Până în prezent, șapte țări au primit asistență financiară și au convenit asupra unui program de ajustare macroeconomică cu Comisia. Aceste țări sunt Cipru, Ungaria, România, Letonia, Portugalia, Grecia și Irlanda, denumite în continuare „țările participante la program”. Ungaria, România și Letonia nu mai participă în prezent la un program de ajustare.

Pentru a se asigura că aceste state membre (și orice alt stat membru care poate beneficia de astfel de programe de asistență în viitor) vor continua executarea pe teren a programelor politicii de coeziune și vor aloca în continuare fonduri pentru proiecte, prezenta propunere cuprinde dispoziții care vor permite Comisiei să efectueze plăți mai mari către aceste țări pe parcursul perioadei în care acestea beneficiază de intervenția mecanismelor de sprijin, fără a modifica fondurile totale care le sunt alocate în cadrul politicii de coeziune pentru perioada 2007-2013. Statele membre vor dispune astfel de resurse financiare suplimentare într-un moment critic, ceea ce va înlesni continuitatea executării programelor pe teren.

b) Acțiunile întreprinse în urma concluziilor Consiliului European din 8 februarie 2013, punctul 87

Consiliul European a invitat Comisia să examineze soluțiile practice pentru a reduce riscul dezangajării automate a fondurilor din pachetele 2007-2013 pentru România și Slovacia, inclusiv prin modificarea Regulamentului (CE) nr. 1083/2006
, denumit în continuare „regulamentul general” (concluziile din 8 februarie 2013, punctul 87). Dispozițiile acordului Consiliului European din 8 februarie asupra plafonării fondurilor alocate în perioada 2014-2020 la 110 % din nivelul lor în termeni reali în perioada 2007-2013 vor afecta atât Slovacia, cât și România (punctul 46 din concluzii). Acest lucru se va reflecta în punctul [13 din anexa III bis la Regulamentul privind dispozițiile comune (RDC) referitoare la cadrul financiar]. 

Elementele de mai sus depind de rezultatul negocierilor aflate în curs de desfășurare între Parlamentul European, Consiliu și Comisia Europeană, de procesul legislativ și de aprobarea cadrului financiar multianual (CFM) și a regulamentelor privind dispozițiile comune.

După examinarea soluțiilor practice pentru a reduce riscul dezangajării automate pentru România și Slovacia, reiese clar că riscul nu poate fi redus substanțial fără modificarea regulamentului general. În consecință, pentru a pune în aplicare acordul reflectat în concluziile Consiliului European și pentru a facilita absorbția fondurilor aferente perioadei 2007-2013 pentru România și Slovacia, este necesară prelungirea termenului limită pentru dezangajare în cazul acestor două state membre. Luând în considerare punctul 8 din concluziile Consiliului European, unde se subliniază că aplicarea strictă a normelor privind dezangajarea în cadrul tuturor rubricilor, în special a normelor privind dezangajările automate, face parte integrantă din acordul privind CFM, prelungirea propusă vizează angajamentele pentru 2011 și 2012. În acest caz, dezangajarea automată a angajamentelor pentru 2011 nu se va face la sfârșitul anului 2013, ci la sfârșitul anului 2014, iar dezangajarea automată pentru 2012 nu se va face la sfârșitul anului 2014, ci la sfârșitul anului 2015. 

Data finală pentru eligibilitatea cheltuielilor aferente perioadei de programare rămâne neschimbată, și anume 31 decembrie 2015. Aceste termene prelungite ar trebui să ajute România și Slovacia să depășească orice dificultate întâmpinată în procesul de punere în aplicare și să reducă riscul de dezangajare în 2013 și 2014, menținând totodată disciplina și stimulentele necesare pentru finalizarea la timp a perioadei de programare 2007-2013. Astfel, atenția se va putea concentra asupra executării, fără întârziere, a programelor 2014-2020.

· Contextul general și dispozițiile în vigoare în domeniul propunerii

Articolul 77 din regulamentul general prevede că plățile intermediare și soldul final se calculează prin aplicarea ratei de cofinanțare, pentru fiecare axă prioritară, stabilite în decizia Comisiei de adoptare a programului operațional în cauză. Acesta prevede și aplicarea unei rate de cofinanțare majorate pentru țările participante la program. Această dispoziție se aplică până la 31 decembrie 2013.

Conform articolului 93 din regulamentul general, Comisia deblochează în mod automat sumele pentru care nu s-au prezentat cereri de plată înainte de sfârșitul celui de-al doilea an (al treilea an pentru țările al căror PIB a fost, în perioada 2001-2003, mai mic de 85 % din media UE pentru angajamentele operate în perioada 2008-2010 în cadrul programelor lor operaționale) cu un tratament special pentru angajamentele aferente anului 2007.

· Coerența cu alte politici și obiective ale Uniunii

Propunerea este conformă cu alte propuneri și inițiative adoptate de Comisie ca răspuns la criza financiară.

2.
CONSULTAREA PĂRȚILOR INTERESATE ȘI EVALUAREA IMPACTULUI

· Consultarea părților interesate

Nu s-a realizat o consultare a părților interesate externe.

· Obținerea și utilizarea expertizei

Nu a fost necesar să se recurgă la expertiză externă.

· Analiza impactului

Propunerea ar permite Comisiei să suplimenteze plățile către țările participante la program până la sfârșitul perioadei 2007-2013. Majorarea va fi calculată prin suplimentarea cu zece puncte procentuale a ratelor de cofinanțare aplicabile axelor prioritare ale programelor în cazul noilor cheltuieli certificate declarate pe parcursul perioadei în cauză până la atingerea plafonului stabilit pentru plăți. 

În același timp, propunerea va permite României și Slovaciei să prezinte declarații de cheltuieli până la sfârșitul anului 2014, nu doar până la sfârșitul anului 2013, pentru angajamentele aferente anului 2011, respectiv până la închiderea programelor, nu doar până la sfârșitul anului 2014, pentru angajamentele aferente anului 2012. Astfel, se va reduce riscul dezangajării automate a angajamentelor pentru 2011 și 2012.

Sumele totale alocate din fonduri țărilor și programelor în cauză pentru perioada respectivă nu se vor modifica.

3.
Elementele juridice ale propunerii

· Rezumatul măsurilor propuse

Se propune modificarea articolului 77 din regulamentul general pentru a permite Comisiei să continue, până la sfârșitul perioadei 2007-2013, să ramburseze cheltuielile nou declarate cu o sumă mai mare, calculată prin suplimentarea cu zece puncte procentuale a ratelor de cofinanțare aplicabile axei prioritare.

Rata de cofinanțare majorată a programului nu poate depăși cu mai mult de zece puncte procentuale plafoanele maxime prevăzute în anexa III la regulamentul general. În plus, contribuția din fonduri la axa prioritară în cauză nu poate fi mai mare decât suma menționată în decizia Comisiei prin care se aprobă programul operațional.

Se propune, de asemenea, modificarea articolului 93 din regulamentul general pentru a permite prelungirea cu un an a perioadei de dezangajare automată a angajamentelor aferente anilor 2011 și 2012 pentru România și Slovacia. 

· Temeiul juridic

Regulamentul general definește normele comune aplicabile celor trei fonduri. Pe baza principiului gestiunii partajate între Comisie și statele membre, acest regulament include dispoziții referitoare la procesul de programare, precum și norme pentru gestionarea, inclusiv financiară, a programelor, monitorizarea, controlul financiar și evaluarea proiectelor.
· Principiul subsidiarității

Propunerea respectă principiul subsidiarității în măsura în care aceasta are ca scop să ofere sprijin sporit, prin intermediul fondurilor structurale și al Fondului de coeziune, anumitor state membre care se confruntă cu dificultăți grave, în special în ceea ce privește creșterea economică și stabilitatea financiară, precum și cu o deteriorare a situației deficitului și datoriei lor, cauzate și de conjunctura economică și financiară internațională. În acest context, este necesar să se stabilească, la nivelul Uniunii, un mecanism temporar care să permită Comisiei majorarea rambursării pe baza cheltuielilor certificate în cadrul fondurilor structurale și al Fondului de coeziune. 

Propunerea respectă principiul subsidiarității și în măsura în care oferă mai mult timp anumitor state membre să își cheltuiască angajamentele pentru 2011 și 2012. Această regulă a fost deja stabilită la nivelul Uniunii. 

· Principiul proporționalității

Propunerea respectă principiul proporționalității:

Prelungirea aplicării ratelor de cofinanțare majorate este proporțională în raport cu criza economică susținută și cu alte eforturi întreprinse pentru a ajuta statele membre în cauză.

Prelungirea termenului de dezangajare automată este și ea proporțională, deoarece vizează acele state membre ale căror alocări financiare pentru perioada 2014-2020 ar urma să fie plafonate conform acordului Consiliului European, în vederea limitării riscului de a pierde alte alocări din perioada 2007-2013 din cauza dezangajărilor automate.

· Alegerea instrumentelor

Instrumentul propus: modificarea regulamentului în vigoare.

Comisia a studiat marja de manevră oferită de cadrul juridic și consideră că este necesar, prin prisma experienței dobândite până în prezent, să propună modificări la regulamentul general. 

4.
Implicații bugetare

Nu există niciun impact asupra creditelor de angajament deoarece nu se propune nicio modificare a sumelor maxime ale finanțării din fondurile structurale și din Fondul de coeziune prevăzute în programele operaționale pentru perioada de programare 2007-2013.

Sub raportul creditelor de plată, propunerea referitoare la suplimentare este neutră din punct de vedere bugetar. Ea poate duce, totuși, la o rambursare mai mare a statelor membre în cauză în 2014, care va fi însă compensată la închiderea programelor, în 2017. Creditele de plată suplimentare pentru prezenta propunere implică o majorare a creditelor de plată (de aproximativ 484 de milioane EUR pentru 2014) care va fi compensată până la finele perioadei de programare. Prin urmare, valoarea totală a creditelor de plată pentru întreaga perioadă de programare rămâne neschimbată.

Impactul bugetar al propunerii de prelungire cu un an a dezangajării automate pentru România și Slovacia nu modifică valoarea totală a creditelor de angajament. Ea poate avea, totuși, un impact pozitiv net asupra totalului creditelor de plată în anii următori, asociat reducerii riscului de dezangajare.

2013/0156 (COD)

Propunere de
REGULAMENT AL PARLAMENTULUI EUROPEAN ŞI AL CONSILIULUI
de modificare a Regulamentului (CE) nr. 1083/2006 al Consiliului în ceea ce privește anumite dispoziții referitoare la gestiunea financiară pentru anumite state membre care sunt afectate sau amenințate de dificultăți grave cu privire la stabilitatea lor financiară, precum și la normele privind dezangajarea pentru anumite state membre
PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 177,

având în vedere propunerea Comisiei Europene,

după transmiterea proiectului de act legislativ către parlamentele naționale,

având în vedere avizul Comitetului Economic și Social European
,

având în vedere avizul Comitetului Regiunilor
,

hotărând în conformitate cu procedura legislativă ordinară,

întrucât:

(1)
Criza financiară mondială fără precedent și încetinirea creșterii economice au adus prejudicii grave creșterii economice și stabilității financiare și au deteriorat puternic condițiile economice și financiare în mai multe state membre. În speță, anumite state membre sunt afectate sau amenințate de dificultăți grave, și anume de probleme legate de creșterea lor economică și stabilitatea lor financiară și de o deteriorare a situației deficitului și datoriei lor, cauzate și de conjunctura economică și financiară internațională.

(2)
Cu toate că s-au luat deja măsuri importante pentru a contracara efectele negative ale crizei, inclusiv prin modificarea cadrului legislativ, impactul crizei financiare asupra economiei reale, asupra pieței muncii și asupra cetățenilor este resimțit pe scară largă. Presiunea la care sunt supuse resursele financiare naționale crește tot mai mult, fiind necesare măsuri suplimentare pentru a o atenua prin utilizarea optimă și la maximum a finanțării din fondurile structurale și din Fondul de coeziune. Având în vedere dificultățile financiare persistente, este necesar să se prelungească perioada de aplicare a măsurilor adoptate prin modificarea Regulamentului (UE) nr. 1311/2011 al Parlamentului European și al Consiliului
. Măsurile menționate au fost adoptate în temeiul articolului 122 alineatul (2) și al articolelor 136 și 143 din Tratatul privind funcționarea Uniunii Europene (TFUE).

(3)
Pentru a înlesni gestionarea finanțării din partea Uniunii, pentru a sprijini accelerarea investițiilor în statele membre și în regiuni, precum și pentru a îmbunătăți disponibilitatea fondurilor pentru finanțarea economiei, Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999
 a fost modificat prin Regulamentul (UE) nr. 1311/2011 al Parlamentului European și al Consiliului pentru a permite majorarea plăților intermediare din fondurile structurale, precum și din Fondul de coeziune cu o sumă echivalentă cu zece puncte procentuale în plus față de rata reală de cofinanțare pentru fiecare axă prioritară în cazul statelor membre care se confruntă cu dificultăți grave în ceea ce privește stabilitatea lor financiară și care au solicitat să beneficieze de această măsură.

(4)
Articolul 77 alineatul (6) din Regulamentul (CE) nr. 1083/2006 permite aplicarea unei rate de cofinanțare majorate până la 31 decembrie 2013. Cu toate acestea, deoarece există state membre care încă se confruntă cu dificultăți grave în ceea ce privește stabilitatea lor financiară, durata aplicării unei rate de cofinanțare majorate nu ar trebui să fie limitată la 31 decembrie 2013. 

(5)
[Regulamentul (UE) nr.... (RDC) al Consiliului și Parlamentului European] [viitorul regulament privind dispozițiile comune] urmărește să contribuie la obținerea unei concentrări adecvate a finanțării provenind din fondurile politicii de coeziune asupra regiunilor și statelor membre celor mai puțin dezvoltate. În scopul de a contribui la reducerea disparităților la nivelul intensității medii a ajutorului pe cap de locuitor, nivelul maxim al transferurilor din fonduri către fiecare stat membru (plafonarea) în temeiul reglementărilor viitoare este prevăzut să fie fixat la 2,35 % din PIB-ul respectivului stat membru. Plafonarea se va aplica pe o bază anuală și va reduce, după caz, în mod proporțional toate transferurile (cu excepția celor pentru regiunile mai dezvoltate și pentru „cooperarea teritorială europeană”) către statul membru vizat, astfel încât să se obțină nivelul maxim al transferurilor. Pentru statele membre care au aderat la Uniune înainte de 2013 și a căror creștere medie reală a PIB-ului în perioada 2008-2010 a fost mai mică de -1 %, nivelul maxim al transferurilor va fi de 2,59 %.

(6)
Regulamentul (UE) nr..../... [Regulamentul privind dispozițiile comune] plafonează alocările per stat membru la 110 % din nivelul lor în termeni reali în perioada 2007-2013. Este necesar ca statele membre afectate de această plafonare să fie mai bine protejate de riscul dezangajării automate a alocărilor din perioada 2007‑2013.

(7)
În concluziile sale din 8 februarie 2013, Consiliul European a invitat Comisia să examineze soluțiile practice pentru a reduce riscul dezangajării automate a fondurilor din pachetele naționale 2007-2013 pentru România și Slovacia, inclusiv prin modificarea Regulamentului (CE) nr. 1083/2006.

(8)
Consiliul European a subliniat, de asemenea, necesitatea de a asigura un nivel și un profil gestionabil al plăților în cadrul tuturor rubricilor pentru a limita angajamentele bugetare restante, în special prin aplicarea unor norme privind dezangajările automate în cadrul tuturor rubricilor. Prin urmare, dispozițiile prin care normele privind dezangajarea devin mai flexibile pentru statele membre afectate de plafonarea prevăzută în Regulamentul (UE) nr..../... [Regulamentul privind dispozițiile comune] ar trebui să fie echilibrate din punctul de vedere al efectelor avute asupra angajamentelor bugetare restante.

(9)
Este necesară prelungirea cu un an a termenului pentru calculul sumelor dezangajate automat din angajamentele bugetare anuale pentru exercițiile financiare 2011 și 2012, dar angajamentul bugetar pentru 2012, care va fi încă deschis la 31 decembrie 2015, trebuie justificat până la 31 decembrie 2015. Aceasta ar trebui să contribuie la îmbunătățirea absorbției fondurilor angajate pentru programele operaționale în statele membre care sunt afectate de plafonarea viitoarelor lor alocări în cadrul politicii de coeziune la 110 % din nivelul lor în termeni reali în perioada 2007-2013. O astfel de flexibilitate se impune pentru a răspunde executării mai lente decât previziunile a programelor care afectează în special statele membre menționate. 

(10)
Ținând seama de criza fără precedent, este necesară adoptarea rapidă a unor măsuri de sprijin, drept care prezentul regulament ar trebui să intre în vigoare la data publicării în Jurnalul Oficial al Uniunii Europene.

(11)
Prin urmare, Regulamentul (CE) nr. 1083/2006 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 1083/2006 se modifică după cum urmează:

1. La articolul 77, alineatul (6) se elimină.

2. Articolul 93 se modifică după cum urmează:

(a) Se introduce următorul alineat (2b):

„(2b) Prin derogare de la alineatul (1) primul paragraf și de la alineatul (2), pentru statele membre ale căror fonduri alocate în cadrul politicii de coeziune în perioada de programare 2014-2020 sunt limitate la 110 % din nivelul lor în termeni reali în perioada 2007‑2013, termenul menționat la alineatul (1) este data de 31 decembrie a celui de‑al treilea an care urmează anului angajamentului bugetar anual operat între 2007 și 2012 în conformitate cu programele lor operaționale.”

(b) La alineatul (3), se adaugă următorul paragraf:

„Primul paragraf nu aduce atingere aplicării termenului limită stabilit la articolul 93 alineatul (2b) în cazul angajamentului bugetar 2012 pentru statul membru menționat la respectivul alineat.”

Articolul 2

Prezentul regulament intră în vigoare la data publicării în Jurnalul Oficial al Uniunii Europene. 
Prezentul regulament este obligatoriu în toate elementele sale și se aplică direct în toate statele membre.

Adoptat la Strasbourg,
Pentru Parlamentul European,
Pentru Consiliu

Președintele
Președintele

FIȘĂ FINANCIARĂ LEGISLATIVĂ

1.
TITLUL PROPUNERII:

Propunere de regulament al Parlamentului European și al Consiliului de modificare a Regulamentului (CE) nr. 1083/2006 al Consiliului în ceea ce privește anumite dispoziții referitoare la gestiunea financiară pentru anumite state membre care sunt afectate sau amenințate de dificultăți grave cu privire la stabilitatea lor financiară, precum și la normele privind dezangajarea pentru anumite state membre.

2.
CADRU ABM / ABB

Domeniul (domeniile) de politică în cauză și activitatea sau activitățile asociate:

politica regională; activitatea ABB 13.03

ocuparea forței de muncă și afaceri sociale; activitatea ABB 04.02

Fondul de coeziune, activitatea ABB 13.04

3.
LINII BUGETARE

3.1.
Linii bugetare [linii operaționale și linii conexe de asistență tehnică și administrativă (foste linii BA)]:

Noua acțiune propusă se va pune în aplicare pe următoarele linii bugetare:

· 13.031600 Convergență (FEDER)

· 13.031800 Competitivitate regională și ocuparea forței de muncă (FEDER)

· 04.0217 Convergență (FSE)

· 04.0219 Competitivitate regională și ocuparea forței de muncă (FSE)

· 13.04.02 Fondul de coeziune

3.2.
Durata acțiunii și a implicațiilor financiare:

Niciuna dintre modificările propuse nu va avea impact financiar. Resursele mai mari necesare, în 2014, pentru a da curs cererilor de plată ale statelor membre care beneficiază de asistență financiară vor fi, într-adevăr, compensate la închiderea programelor în anul 2017. Mecanismul permite concentrarea unei părți a plăților la începutul perioadei, comparativ cu o situație în care nu s-ar efectua o „suplimentare”. În ceea ce privește prelungirea aplicării normei privind dezangajarea automată, aceasta ar putea avea un impact pozitiv net asupra totalului creditelor de plată în anii următori, asociat reducerii riscului de dezangajare.


3.3.
Caracteristici bugetare:

	Linia bugetară
	Tipul cheltuielilor
	Nouă
	Contribuție AELS
	Contribuție țări candidate
	Rubrica PF

	13.031600
	Cheltuieli neobligatorii
	Dif.
	NU
	NU
	NU
	Nr. 1b

	13.031800
	Cheltuieli neobligatorii
	Dif.
	NU
	NU
	NU
	Nr. 1b

	04.0217
	Cheltuieli neobligatorii
	Dif.
	NU
	NU
	NU
	Nr. 1b

	13.0402
	Cheltuieli neobligatorii
	Dif.
	NU
	NU
	NU
	Nr. 1b

	04.0219
	Cheltuieli neobligatorii
	Dif.
	NU
	NU
	NU
	Nr. 1b


4.
SINTEZA RESURSELOR

4.1.
Resurse financiare

4.1.1.
Sinteza creditelor de angajament (CA) și a creditelor de plată (CP) 

Tabelele următoare prezintă impactul estimat al măsurilor propuse în perioada 2014‑2017. Deoarece nu sunt propuse noi resurse financiare pentru creditele de angajament, în tabele nu au fost introduse cifre, ci se indică n.a. (nu se aplică). Prin urmare, propunerea este în conformitate cu cadrul financiar multianual pentru 2007‑2013. 

În ceea ce privește plățile, propunerea de a extinde mecanismul de suplimentare poate duce la o rambursare mai mare a statelor membre vizate, care va fi compensată la închiderea programelor. Pe baza celor mai recente previziuni de plată primite de la statele membre, plățile suplimentare efectuate către statele membre în cauză în 2012 și creditele de plată incluse în bugetul pentru 2013, bugetul necesar ar fi de aproximativ 484 de milioane EUR în 2014. Această sumă va fi compensată la închiderea programelor, în 2017. 

Impactul bugetar al propunerii de prelungire cu un an a perioadei de dezangajare automată pentru angajamentele aferente exercițiilor 2011 și 2012 în cazul României și al Slovaciei nu modifică valoarea totală a creditelor de angajament. Cu toate acestea, propunerea menționată ar putea avea un impact pozitiv net asupra totalului creditelor de plată în anii următori, asociat reducerii riscului de dezangajare.

Comisia a examinat necesarul de credite de plată suplimentare și, prin urmare, propune autorității bugetare, în prezentul document, acțiunile ce se impun.

milioane EUR (cu 3 zecimale)

	Natura cheltuielii
	Secțiunea nr.
	
	Anul n
	n + 1
	n + 2
	n + 3
	n + 4
	n + 5 și anii urm.
	Total

	Cheltuieli operaționale
 
	
	
	
	
	
	
	
	

	Credite de angajament (CA)
	8.1
	a
	n.a.
	n.a.
	n.a.
	n.a.
	n.a.
	n.a.
	n.a.

	Credite de plată (CP)
	
	b
	n.a
	+0,484
	n.a
	 n.a.
	-0,484
	n.a;
	0.

	Cheltuieli administrative incluse în suma de referință

	
	
	
	

	Asistență tehnică și administrativă – ATA (CND)
	8.2.4
	c
	n.a. 
	n.a.
	n.a.
	n.a.
	n.a.
	n.a.
	n.a.

	SUMA TOTALĂ DE REFERINȚĂ
	
	
	
	
	
	
	

	Credite de angajament
	
	a+c
	n.a.
	n.a.
	n.a.
	n.a.
	n.a.
	n.a.
	n.a.

	Credite de plată
	
	b+c
	n.a.
	+0,484
	n.a
	n.a.
	-0,484
	n.a.
	0,000



	Cheltuieli administrative neincluse în suma de referință

	
	

	Resurse umane și cheltuieli conexe (CND)
	8.2.5
	d
	n.a.
	n.a.
	n.a.
	n.a.
	n.a.
	n.a.
	n.a.

	Costuri administrative, altele decât resursele umane și costurile conexe, neincluse în suma de referință (CND)
	8.2.6
	e
	n.a.
	n.a.
	n.a.
	n.a.
	n.a.
	n.a.
	n.a.


Costul financiar indicativ total al acțiunii 
	TOTAL CA, inclusiv costul resurselor umane
	
	a+c+d+e
	n.a.
	n.a.
	n.a.
	n.a.
	n.a.
	n.a.
	n.a.

	TOTAL CP, inclusiv costul resurselor umane
	
	b+c+d+e
	n.a
	n.a.
	n.a
	n.a.
	n.a.
	n.a.
	n.a


Detalii privind cofinanțarea

milioane EUR (cu 3 zecimale)

	Organism cofinanțator
	
	Anul n
	n + 1
	n + 2
	n + 3
	n + 4
	n + 5 și anii urm.
	Total

	……………………
	f
	n.a.
	n.a.
	n.a.
	n.a.
	n.a.
	n.a.
	n.a.

	TOTAL CA, inclusiv cofinanțare
	a+c+d+e+f
	n.a.
	n.a.
	n.a.
	n.a.
	n.a.
	n.a.
	n.a.


4.1.2.
Compatibilitatea cu programarea financiară

(
Propunerea este compatibilă cu programarea financiară existentă.

(
Propunerea duce la reprogramarea rubricii respective din perspectivele financiare.

(
Propunerea poate necesita aplicarea dispozițiilor Acordului interinstituțional
 (referitoare la instrumentul de flexibilitate sau la revizuirea perspectivelor financiare).

4.1.3.
Implicațiile financiare asupra veniturilor

(
Propunerea nu are implicații financiare asupra veniturilor

(
Propunerea are implicații financiare – efectul asupra veniturilor este următorul:

milioane EUR (cu o zecimală)

	
	
	Anterior
acțiunii 
[Anul n-1]
	
	Situația după acțiune

	Linia bugetară
	Venituri
	
	
	[Anul n]
	[n+1]
	[n+2]
	[n+3]
	[n+4]
	[n+5]



	
	a) Venituri în valori absolute
	
	
	n.a.
	n.a.
	n.a.
	n.a.
	n.a.
	n.a.

	
	b) Modificarea veniturilor
	 (
	
	n.a.
	n.a.
	n.a.
	n.a.
	n.a.
	n.a.


(Se descrie fiecare linie bugetară de venituri afectată, adăugând numărul corespunzător de rânduri în tabel în cazul în care sunt afectate mai multe linii bugetare.)
4.2.
Resurse umane în echivalent normă întreagă (ENI) (inclusiv funcționari, personal temporar și extern) - a se vedea detaliile de la punctul 8.2.1.

	Necesar anual
	Anul n
	n + 1
	n + 2
	n + 3
	n + 4
	n + 5 și anii urm.

	Număr total de resurse umane
	n.a.
	n.a.
	n.a.
	n.a.
	n.a.
	n.a.


5.
CARACTERISTICI ȘI OBIECTIVE

5.1.
Obiective de îndeplinit pe termen scurt sau lung

Criza financiară și economică persistentă exercită presiuni din ce în ce mai mari asupra resurselor financiare naționale, pe măsură ce statele membre își reduc bugetele. În acest context, asigurarea executării în bune condiții a programelor de coeziune are o importanță deosebită, constituind un mijloc de a injecta fonduri în economie. Pentru a se asigura că statele membre în cauză continuă executarea pe teren a programelor care fac obiectul fondurilor structurale și al Fondului de coeziune, precum și alocarea de fonduri pentru proiecte, propunerea cuprinde dispoziții care ar permite Comisiei să majoreze plățile către statele membre, pe parcursul perioadei în care acestea beneficiază de intervenția mecanismelor de sprijin. Totodată, propunerea va oferi anumitor state membre mai mult timp pentru a utiliza pe deplin angajamentele din 2011 și 2012. 

5.2.
Valoarea adăugată a implicării comunitare, coerența propunerii cu alte instrumente financiare și eventuala sinergie

Propunerea va permite continuarea executării programelor, injectarea de fonduri în economie și, în același timp, va ajuta la reducerea presiunii asupra cheltuielilor publice.

5.3.
Obiective, rezultate preconizate și indicatori aferenți acestora care fac obiectul propunerii în cadrul gestionării pe activități (ABM)

Obiectivul este acela de a ajuta statele membre cele mai afectate de criza financiară să aibă capacitatea de a continua executarea programelor pe teren și, prin urmare, de a injecta fonduri în economie.

5.4.
Modalități de punere în aplicare (cu titlu indicativ)

Indicați mai jos modalitatea (modalitățile) de punere în aplicare aleasă (alese).

· Cu statele membre

6.
MONITORIZARE ȘI EVALUARE

6.1.
Sistem de monitorizare

Nu este necesar, deoarece monitorizarea se realizează în cadrul monitorizării instituite pentru fondurile structurale.

6.2.
Evaluare

6.2.1.
Evaluare ex-ante

Prezenta propunere a fost elaborată la cererea cabinetului președintelui Comisiei, în urma concluziilor Consiliului din 8 februarie 2013.

6.2.2.
Măsuri luate în urma unei evaluări interimare/ex-post (lecții învățate din experiențe anterioare similare)

n.a.

6.2.3.
Condițiile și frecvența evaluărilor viitoare

n.a.

7.
MĂSURI ANTIFRAUDĂ 

n.a.

8.
DETALII PRIVIND RESURSELE

8.1.
Obiectivele propunerii din punctul de vedere al costurilor financiare

Credite de angajament în milioane EUR (cu 3 zecimale)

	(Se indică denumirea obiectivelor, acțiunilor și realizărilor)
	Tipul realizării
	Costul mediu
	Anul n
	Anul n+1
	Anul n+2
	Anul n+3
	Anul n+4
	Anul n+5 și anii urm.
	TOTAL

	
	
	
	Nr. de realizări
	Costuri totale
	Nr. de realizări
	Costuri totale
	Nr. de realizări
	Costuri totale
	Nr. de realizări
	Costuri totale
	Nr. de realizări
	Costuri totale
	Nr. de realizări
	Costuri totale
	Nr. de realizări
	Costuri totale

	OBIECTIV OPERAȚIONAL nr. 1 susținerea executării programelor operaționale
	
	
	
	
	
	
	
	
	
	
	
	
	
	
	
	

	
	
	
	
	0,000
	
	0,000
	
	
	
	
	
	
	
	
	
	0,000

	COSTURI TOTALE
	
	
	
	0,000
	
	0,000
	
	
	
	
	
	
	
	
	
	0,000


8.2.
Cheltuieli administrative

8.2.1.
Numărul și tipul resurselor umane

	Tipuri de posturi
	
	Personal care urmează să fie alocat pentru gestionarea acțiunii prin utilizarea resurselor existente și/sau suplimentare (număr de posturi/ENI)

	
	
	Anul n
	Anul n+1
	Anul n+2
	Anul n+3
	Anul n+4
	Anul n+5

	Funcționari sau agenți temporari (XX 01 01)
	A*/AD
	n.a.
	n.a.
	n.a.
	n.a.
	n.a.
	n.a.

	
	B*, C*/AST
	n.a.
	n.a.
	n.a.
	n.a.
	n.a.
	n.a.

	Personal finanțat prin articolul XX 01 02
	n.a.
	n.a.
	n.a.
	n.a.
	n.a.
	n.a.

	Alte tipuri de personal finanțat prin articolul XX 01 04/05
	n.a.
	n.a.
	n.a.
	n.a.
	n.a.
	n.a.

	TOTAL
	n.a.
	n.a.
	n.a.
	n.a.
	n.a.
	n.a.


8.2.2.
Descrierea sarcinilor care decurg din acțiune

n.a.

8.2.3.
Originea resurselor umane (statutare)

(În cazul în care se indică mai multe origini, se precizează numărul posturilor corespunzătoare fiecăreia dintre acestea)

(
Posturi alocate în prezent pentru gestionarea programului care urmează să fie înlocuite sau prelungite

(
Posturi prealocate în cadrul exercițiului financiar SPA/PPB pentru anul n
(
Posturi care urmează să fie solicitate în cadrul următoarei proceduri SPA/PPB

(
Posturi care urmează să fie redistribuite pe baza resurselor existente în cadrul serviciului în cauză (redistribuire internă)

(
Posturi necesare pentru anul n, dar care nu sunt prevăzute în cadrul SPA/PPB pentru anul în cauză

8.2.4.
Alte cheltuieli administrative incluse în suma de referință (XX 01 04/05 – Cheltuieli de gestiune administrativă)

milioane EUR (cu 3 zecimale)

	Linia bugetară

(nr. și denumire)
	Anul n
	Anul n+1
	Anul n+2
	Anul n+3
	Anul n+4
	Anul n+5 
și anii urm.
	TOTAL

	1
Asistență tehnică și administrativă (inclusiv costurile cu personalul aferente)
	
	
	
	
	
	
	

	Agenții executive
	n.a.
	n.a.
	n.a.
	n.a.
	n.a.
	n.a.
	n.a.

	Alte tipuri de asistență tehnică și administrativă
	n.a.
	n.a.
	n.a.
	n.a.
	n.a.
	n.a.
	n.a.

	- intra muros 
	n.a.
	n.a.
	n.a.
	n.a.
	n.a.
	n.a.
	n.a.

	- extra muros
	n.a.
	n.a.
	n.a.
	n.a.
	n.a.
	n.a.
	n.a.

	Total Asistență tehnică și administrativă
	n.a.
	n.a.
	n.a.
	n.a.
	n.a.
	n.a.
	n.a.


8.2.5.
Costuri financiare ale resurselor umane și costuri conexe neincluse în suma de referință

milioane EUR (cu 3 zecimale)

	Tip de resurse umane
	Anul n
	Anul n+1
	Anul n+2
	Anul n+3
	Anul n+4
	Anul n+5 
și anii urm.

	Funcționari și agenți temporari (XX 01 01)
	n.a.
	n.a.
	n.a.
	n.a.
	n.a.
	n.a.

	Personal finanțat prin articolul XX 01 02 (auxiliari, END, agenți contractuali etc.)

(se indică linia bugetară)
	n.a.
	n.a.
	n.a.
	n.a.
	n.a.
	n.a.

	Costul total al resurselor umane și costuri conexe (neincluse în suma de referință)
	n.a.
	n.a.
	n.a.
	n.a.
	n.a.
	n.a.


Calcul – Funcționari și agenți temporari
Se face trimitere la punctul 8.2.1. dacă este cazul

n.a.
Calcul - Personal finanțat prin articolul XX 01 02
Se face trimitere la punctul 8.2.1. dacă este cazul

n.a.

8.2.6.
Alte cheltuieli administrative neincluse în suma de referință

	milioane EUR (cu 3 zecimale)

	
	Anul n
	Anul n+1
	Anul n+2
	Anul n+3
	Anul n+4
	Anul n+5

și anii urm.
	TOTAL

	XX 01 02 11 01 – Misiuni
	n.a.
	n.a.
	n.a.
	n.a.
	n.a.
	n.a.
	n.a.

	XX 01 02 11 02 – Reuniuni și conferințe
	n.a.
	n.a.
	n.a.
	n.a.
	n.a.
	n.a.
	n.a.

	XX 01 02 11 03 - Comitete 
	n.a.
	n.a.
	n.a.
	n.a.
	n.a.
	n.a.
	n.a.

	XX 01 02 11 04 – Studii și consultări
	n.a.
	n.a.
	n.a.
	n.a.
	n.a.
	n.a.
	n.a.

	XX 01 02 11 05 - Sisteme de informații
	n.a.
	n.a.
	n.a.
	n.a.
	n.a.
	n.a.
	n.a.

	 2
Total Alte cheltuieli de gestiune (XX 01 02 11)
	n.a.
	n.a.
	n.a.
	n.a.
	n.a.
	n.a.
	n.a.

	3
Alte cheltuieli de natură administrativă (precizați, indicând linia bugetară)
	n.a.
	n.a.
	n.a.
	n.a.
	n.a.
	n.a.
	n.a.

	Totalul cheltuielilor administrative altele decât cele pentru resursele umane și costurile conexe (neincluse în suma de referință)
	n.a.
	n.a.
	n.a.
	n.a.
	n.a.
	n.a.
	n.a.


Calcul - Alte cheltuieli administrative neincluse în suma de referință
n.a.
�	Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul European de Dezvoltare Regională, Fondul Social European și Fondul de coeziune și de abrogare a Regulamentului (CE) nr. 1260/1999.


�	JO L , , p. .


�	JO L , , p. .


�	JO L 337, 20.12.2011, p. 5.


�	JO L 210, 31.7.2006, p. 25.


�	Cheltuieli care nu intră sub incidența capitolului xx 01 din titlul xx în cauză.


�	Cheltuieli care intră sub incidența articolului xx 01 04 din titlul xx.


�	Cheltuieli care intră sub incidența capitolului xx 01, cu excepția articolelor xx 01 04 și xx 01 05.


�	A se vedea punctele 19 și 24 din Acordul interinstituțional.


�	Dacă este necesar, și anume în cazul în care durata acțiunii depășește 6 ani, se adaugă coloane suplimentare.

RO


